text: Advarer om kørsel på broer
  02 januar 2015 kl. 06.59
  Et enkelt træ ved Vejle blev offer for blæsevejret. Og til morgen blev advarselsblinkene på Vejlefjordbroen tændt. Også på Lillebæltsbroen er der risiko for vindstød af stormstyrke.
  - Vi har haft et enkelt træ, som væltede ved 19-tiden torsdag. Det gav ingen problemer for trafikken, oplyser Falck regionale vagtcentral til TV SYD.
  På Vejlefjordbroen blev de blå advarselslamper tændt ved fem-tiden som varsel mod kraftig sidevind. Vejdirektoratet advarede også høj lette og vindfølsomme køretøjer mod at køre over Lillebæltsbroen.
  På vestkysten blev der til morgen udsendt varsel om forhøjet vandstand.
  - Men vi er jo vant til blæsevejr, siger vagtchefen hos Syd- og Sønderjyllands Politi i Esbjerg til TV SYD. Så det her er ikke noget.
  